sagorsarker/bangla-wikipedia huggingface dataset:
পার্সি শেরওয়েল

পার্সি উইলিয়াম শেরওয়েল (; জন্ম: ১৭ আগস্ট, ১৮৮০ - মৃত্যু: ১৭ এপ্রিল, ১৯৪৮) নাটালের ইসিপিঙ্গো এলাকায় জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯১১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে নামতেন পার্সি শেরওয়েল।
দক্ষিণ আফ্রিকান স্পিনার চতুষ্টয় অব্রে ফকনার, রেজিনাল্ড সোয়ার্জ, বার্ট ভগলার ও গর্ডন হোয়াইটের বলগুলো দক্ষতার সাথে মোকাবেলা করেন। ২০-এর অধিক স্ট্যাম্পিং ঘটিয়ে অন্য যে-কোন উইকেট-রক্ষকের তুলনায় এগিয়ে রয়েছেন পার্সি শেরওয়েল। সমগ্র খেলোয়াড়ী জীবনে তেরো টেস্টে অংশগ্রহণ করেছেন পার্সি শেরওয়েল। সবগুলোতেই দলের নেতৃত্বে ছিলেন তিনি। উইকেট-রক্ষণের পাশাপাশি ৭বার অধিনায়ক হিসেবে ব্যাটিং উদ্বোধনে নামার অনন্য রেকর্ড গড়েন।
২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে তার। ১৯০৫-০৬ মৌসুমে ইংল্যান্ড সফরে স্মরণীয় সাফল্য পান। জানুয়ারি, ১৯০৬ সালে জোহেন্সবার্গে সিরিজের প্রথম টেস্টে অভিষেক ঘটে তার। স্বাগতিক ইংল্যান্ডের বিপক্ষে প্রথমবারের মতো দলকে ১ উইকেটের নাটকীয় জয়লাভে প্রভূতঃ সহায়তা করেন। শেষ উইকেট জুটিতে ডেভ নোর্সের (৯৩) সাথে মূল্যবান ৪৮ রানের জুটি গড়েন ও ২৮৪ রানের জয়ের অসম্ভব লক্ষ্যমাত্রা পূরণে সক্ষমতা দেখান। শেরওয়েল ২২ রান তুলে অপরাজিত থাকেন।
১৯০৭ সালে পুনরায় ইংল্যান্ড সফরে যান। লর্ডসে তিনি তার খেলোয়াড়ী জীবনের একমাত্র সেঞ্চুরির সন্ধান পান।
ক্রিকেটের পাশাপাশি টেনিসে সিদ্ধহস্তের পরিচয় দেন। ১৯০৪ সালে সাউথ আফ্রিকান চ্যাম্পিয়নশীপের এককে শিরোপা জয় করেন। এছাড়াও, ১৯০৩ ও ১৯০৪ সালে দ্বৈত শিরোপা লাভ করেন তিনি।
১৭ এপ্রিল, ১৯৪৮ তারিখে রোডেশিয়ার বুলাওয়ে এলাকায় ৬৮ বছর বয়সে পার্সি শেরওয়েলের দেহাবসান ঘটে।
ডায়ান সিলেন্টো

ডায়ান সিলেন্টো (; ৫ অক্টোবর ১৯৩৩ - ৬ অক্টোবর ২০১১) ছিলেন একজন অস্ট্রেলীয় অভিনেত্রী ও লেখিকা। মঞ্চে তিনি "টাইগার অ্যাট দ্য গেটস" নাটকে ট্রয়ের হেলেন চরিত্রে অভিনয়ের জন্য শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। "টম জোন্স" (১৯৬৩) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "দি অ্যাডমায়ারেবল ক্রিচটন" (১৯৫৭), "দি অ্যাগনি অ্যান্ড দি এক্সটেসি" (১৯৬৫) ও "হোমবর" (১৯৬৭)।
সিলেন্টো ১৯৩৩ সালের ৫ই অক্টোবর কুইন্সল্যান্ডের মুলুলাবা শহরে জন্মগ্রহণ করেন। তার পিতা স্যার রাফায়েল সিলেন্টো ও মাতা ফিলিস সিলেন্টো (জন্ম: ফিলিস ডরোথি ম্যাকগ্লিউ), দুজনেই কুইন্সল্যান্ডের প্রখ্যাত চিকিৎসক ছিলেন। তার প্র-পিতামহ ইতালীয় ছিলেন। তার প্র-মাতামহ চার্লস টমাস ম্যাকগ্লিউ বিশিষ্ট বণিক ও রপ্তানিকারক ছিলেন।
অস্ট্রেলিয়ায় তিনি স্কুল থেকে বহিস্কৃত হন এবং অভিনেত্রী হিসেবে তার কর্মজীবন শুরুর সিদ্ধান্ত নেন। তিনি তার পিতার সাথে নিউ ইয়র্কে যান এবং সেখানে পড়াশোনা করেন। তিনি পরবর্তীকালে রয়্যাল একাডেমি অব ড্রামাটিক আর্ট হতে বৃত্তি লাভ করেন এবং ১৯৫০-এর দশকের শুরুর দিকে লন্ডনে যান।
টিথারিং

টিথারিং () অথবা ফোন কে মডেম হিসেবে ব্যবহার করা হলো একটি উপায় যার মাধ্যমে মোবাইল ডিভাইস সমূহের ইন্টারনেট, সংযুক্ত অন্য কম্পিউটার অথাবা স্মার্টফোনের সাথে বিনিময় করা যায়। বিনিময়টি হতে পারে ওয়্যারলেস ল্যান (ওয়াই-ফাই), ব্লুটুথ, অথবা ক্যাবল সংযোগ যেমন; ইউএসবি এর মাধ্যমে।
যদি ওয়ারলেস ল্যানের মাধ্যমে টিথার করা হয় তাহলে প্রক্রিয়াটিকে বলা হবে ব্যক্তিগত বা মোবাইল হটস্পট। এই প্রক্রিয়ায় মোবাইল ডিভাইসটি একটি রাউটার হিসেবে কাজ করে। মোবাইল হটস্পট পিন অথবা পাসওয়ার্ডের মাধ্যমে সুরক্ষিত রাখা যায়।
বর্তমানের অধিকাংশ ফোন ব্লুটুথ টিথারিং এবং ইউএসবি টিথারিং সমর্থন করে। যেমনঃ উইন্ডোজ মোবাইল ৬.৫, উইন্ডোজ ফোন ৭, অ্যান্ড্রয়েড (২.২ হতে পরবর্তী) এবং আইওএস ৩.০ (অথবা পরবর্তী)।
এছাড়াও ওয়াই-ফাই টিথারিং (ওয়াই-ফাই হটস্পট) সহ সকল টিথারিংই সমর্থন করে এরকম ওএস গুলো হলঃ 
আইওএস ৪.২.৫ হতে শুরু করে পরের গুলো, আইফোন ৪, ৪এস (২০১০), ৫, আইপ্যাড (৩য় প্রজন্ম), কতিপয় উইন্ডোজ মোবাইল ৬.৫ যেমন এইচটিসি এইচডি২, উইন্ডোজ ফোন ৭, ৮ এবং ৮.১ (প্রস্তুতকারক ও মডেল ভেদে পার্থক্য হয়) এবং কতিপয় অ্যান্ড্রয়েড ফোন (প্রস্তুতকারক ও সফটওয়্যার ভেদে ব্যাপক পার্থক্য বিদ্যমান)।
নেকমরদ আলিমুদ্দিন সরকারি উচ্চ বিদ্যালয়

নেকমরদ আলিমুদ্দিন সরকারি উচ্চ বিদ্যালয় ঠাকুরগাঁও জেলার রাণীশংকৈল উপজেলার একটি মাধ্যমিক বিদ্যালয়। 
এই বিদ্যালয়টি রাণীশংকৈল উপজেলার উত্তরে নেকমরদ ইউনিয়নে অবস্থিত।
বিদ্যালয়টি ১৯৩৯ সালে প্রতিষ্ঠিত হয় এবং ১৯৮৯ সালে জাতীয়করণ করা হয়।
প্রাতিষ্ঠানিক শিক্ষার পাশাপাশি বিভিন্ন সাহিত্যিক ও সাংস্কৃতিক কর্মকাণ্ডের বিদ্যালয়টির অবদান রয়েছে।
ঘরমাচ জেলা

ঘরমাচ () আফগানিস্তানের ফারিয়াব প্রদেশের উত্তর-পশ্চিমাঞ্চলী অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে ঘরমচ।
২০০৩ সালের আদমশুমারীর আনুমানিক হিসাব অনুযায়ী ঘরমাচ জেলার জনসংখ্যার প্রায় ৫২,৫৬৬ জন এর মত। আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) জেলাটির তথ্যনুসন্ধানের ভিত্তিতে, পশতুন মোট জনসংখ্যার ৯৭%, এরপর ২% তাজিক এবং মাত্র ১% বেলুচ সম্প্রদায়ের লোকজনের বসতি রয়েছে এখানে।
২০০৮ সালে, ঘরমাচকে বাদগিস প্রদেশ থেকে ফারিয়াব প্রদেশে স্থানান্তরিত করা হয়। ফারিয়াব কর্তৃক পরিচালিত সকল প্রশাসনিক কর্মকাণ্ড পরিচালিত হয়ে থাকে।
জেলাটিতে ১টি উচ্চ বিদ্যালয়, ২টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে।
গুরজিয়ান জেলা

গুরজিয়ান আফগানিস্তানের ফারিয়ব প্রদেশের একটি জেলা। ২০০৫ সালে বিলচিরগড় এর অংশ হিসেবে জেলাটি গঠন করা হয়েছিল।
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। জার কালা, গাবাকি, দেহমিরান, পাকহলস, ছাগহাটক, দংকলা, দারেজং, সর চকান এবং কালে ভোজা গ্রামের মধ্যে প্রায় ৫৪টি পরিবারের ক্ষতি সাধিত হয়, যার মধ্যে ১ জন মারা যান, ২8টি প্রাণহানি হয়, ২,০০০ বাগান ক্ষতিগ্রস্ত হয় এবং ১০০০ ফলিত কৃষি জমি ক্ষতিগ্রস্ত / ধ্বংসগ্রস্থ হয়।
জর্ডানের ইতিহাস

জর্দানের ইতিহাস বলতে হাশেমীয় জর্দান রাজ্যের ইতিহাস এবং ব্রিটিশ প্রটেক্টরেটের অধীনে ট্রান্সজর্ডান আমিরাত এর পটভূমির পাশাপাশি ট্রান্সজর্ডান অঞ্চলের সাধারণ ইতিহাসকে বোঝায়।
ট্র্যান্সজর্ডানে পুরা প্রস্তর যুগের বা আদিম প্রস্তর যুগের মানব ক্রিয়াকলাপের প্রমাণ পাওয়া যায়। এলাকাটি ব্রোঞ্জ যুগের (মানব সভ্যতার প্ৰাক ঐতিহাসিক কালের তিনটি প্ৰধান পুরাতাত্ত্বিক ভাগের (প্ৰস্তর যুগ, ব্ৰোঞ্জ যুগ ও লৌহ যুগ) দ্বিতীয় ভাগ) যাযাবর উপজাতিদের দ্বারা প্রতিষ্ঠিত হয়েছিল, যা লৌহ যুগের সময় ছোট ছোট সাম্রাজ্য যেমন ইদোমীয় এবং অম্মোনয়ীদের দ্বারা একত্রিত হয়েছিল যার আংশিক এলাকায ইস্রায়েলীয়দের দ্বারা নিয়ন্ত্রিত হত।
ক্লাসিক পিরিয়ডে, ট্রান্সজর্ডান গ্রীকদের দখলে এবং পরবর্তীতে রোমানদের দখলে চলে যায়। রোমান জুদিয়া প্রদেশের অধিকাংশ অধিবাসীই হচ্ছে নবতাঈ, তবে ইহুদীরা জর্দান উপত্যকায় বসতি স্থাপন করেছিল। রোমান এবং বাইজেন্টাইনদের অধীনে, ট্রান্সজর্ডান ছিল উত্তরের ডেকাপোলিসদের আবাসস্থল, যার অধিকাংশ এলাকায় বাইজেন্টাইন আরব নামে আখ্যায়িত করা হয়েছিল।
জর্দানে পুরা প্রস্তর যুগের বা আদিম প্রস্তর যুগের মানুষের ক্রিয়াকলাপের প্রমাণ পাওয়া যায় । যদিও সেখানে ঐ যুগের কোন স্থাপত্যের সন্ধান মেলেনি, তবে প্রত্নতত্ত্ববিদরা বেশ কিছু সরঞ্জাম যেমন চকমকি পাথর এবং শিলার কুড়াল, ছুরি, চাঁচুনি পাওয়া যায়।
নব্যপ্রস্তরযুগ বা নবপোলিয় যুগে (৮৫০০-৪৫০০ খ্রিস্টপূর্ব) (প্রস্তরযুগের শেষ অধ্যায়) মূলত তিনটি প্রধান পরিবর্তন সংঘঠিত হয়। প্রথমত, মানুষ শারীরিকভাবে সক্রিয় হতে শুরু করে, ছোট ছোট গ্রামে বসবাস করতে শুরু করে, এবং খাদ্যশস্য, মটরশুটি এবং মরিচ, পাশাপাশি ছাগলের মতো গৃহস্থালীর নতুন নতুন খাদ্যের উৎস আবিষ্কার করতে শুরু করেন। এই সময় জনসংখ্যা হাজারে হাজারে বৃদ্ধি পেয়েছে।
দ্বিতীয়ত, এই স্থানান্তরের ধরন জলবায়ু পরিবর্তনের অনুঘটক হিসেবে কাজ করেছে। পূর্ব মরুভূমি, বিশেষত, ধীরে ধীরে উষ্ণতর এবং শুষ্ক থেকে শুষ্কতর হয়ে উঠে, এবং এমন পর্যায় চলে যায় যে বছরের বেশিরভাগ ক্ষেত্রেই অনাবাসী হয়ে ওঠে। এই জলাশয় জলবায়ু পরিবর্তন ৬৫০০ এবং ৫৫০০ খ্রিস্টপূর্বের মধ্যে ঘটেছে বলে মনে করা হয়ে থাকে।
তৃতীয়ত, ৫৫০০ এবং ৪৫০০ খ্রিস্টপূর্বের শুরুতে, এই অঞ্চলে অধিবাসীরা প্লাস্টারের পরিবর্তে মৃত্তিকা থেকে মৃৎশিল্প তৈরি করতে শুরু করেছিলেন। সম্ভবত মেসোপটেমীয় সভ্যতা থেকে ঐ যুগের কারিগররা মাটির পাত্র তৈরির প্রযুক্তি শুরু করেছিল।
চার শতাব্দীর স্থায়ী অটোমান শাসনের পর (১৫১৬-১৯১৮), প্রথম বিশ্বযুদ্ধের সময় ট্রান্সজর্ডানের উপর তুর্কি নিয়ন্ত্রণের সমাপ্তি ঘটে।
ডিম্বাশয়ের ক্যান্সার

ডিম্বাশয় ক্যান্সার এমন একটি ক্যান্সার যা ডিম্বাশয়কে সংক্রামিত করে। এটি একটি কোষের অস্বাভাবিক ফলাফল যা শরীরের অন্যান্য অংশে আক্রমণ বা বিস্তারের ক্ষমতা রাখে। যখন এই প্রক্রিয়া শুরু হয়, যে কোনো বা শুধুমাত্র অস্পষ্ট উপসর্গ থেকে। তবে শরীরের কোনো অংশ ক্যান্সারে আক্রান্ত হলে কিছু লক্ষণ দেখা যায়। এই লক্ষণগুলির মধ্যে ফুসকুড়ি, শ্রোণীচক্রের ব্যথা, পেটের ফোলা, এবং ক্ষুধা হ্রাস হতে পারে। ক্যান্সার ছড়িয়ে পড়তে পারে এমন সাধারণ অঙ্গগুলি হচ্ছে পেট, লসিকাগ্রন্থি, ফুসফুস, যকৃত এবং উদরের আবরকঝিল্লী অন্তর্ভুক্ত।
যেসব মহিলা তাদের আয়ুষ্কালে অধিক ডিম্বাণু উৎপাদন করেন তাদের ডিম্বাশয় ক্যান্সারের ঝুঁকি বেশি। এটি অন্তর্ভুক্ত করে সেসব নারীকে যাদের সন্তান ছিল না, যারা অল্প বয়সে বাচ্চা দেয়া শুরু করে এবং যারা অধিক বয়সে রজোবন্ধে পৌঁছায়। অন্যান্য ঝুঁকির কারণগুলি হলও রজোবন্ধ, প্রজনন চিকিৎসার ওষুধ এবং স্থূলতার পরে হরমোন থেরাপি নেওয়া। আর ঝুঁকি হ্রাসকারী কারণগুলি অন্তর্ভুক্ত করেছে হরমোনাল জন্ম নিয়ন্ত্রণ, টিউবালাইজেশন এবং বুকের দুধ খাওয়ানো।
ডিম্বাশয় ক্যান্সারের প্রাথমিক লক্ষণ এবং উপসর্গ অনুপস্থিত বা খুব সূক্ষ্ম হতে পারে। বেশিরভাগ ক্ষেত্রে দেখা যায় এই রোগ সনাক্তকরণ এবং নির্ণয় করতে কয়েক মাস লেগে যায়, এর মধ্যেই রোগ ছড়িয়ে পড়ে অনেক। ডিম্বাশয় ক্যান্সার প্রাথমিক পর্যায়ে ব্যথাহীন হতে থাকে। লক্ষণ দেখা দেওয়ার পরে এর উপ্সর্গগুলো পরিবর্তিত হতে থাকে। কম মারাত্মক টিউমারের সাধারণ লক্ষণগুলি পেটে ব্যথা বা শ্রোণীচক্রের ব্যথা অন্তর্ভুক্ত করতে পারে।
ডিম্বাশয় ক্যান্সারের সবচেয়ে সাধারণ উপসর্গগুলির মধ্যে ফুসকুড়ি, পেটে বা পেলেভিক ব্যথা বা অস্বস্তি, পেছনে ব্যথা, অনিয়মিত মাসিক বা রজবন্ধ পরবর্তী যোনী রক্তপাত, যৌন সংগমের সময় বা পরে ব্যথা, ক্ষুধামন্দা, ক্লান্তি, ডায়রিয়া, রক্তচাপ, হৃদরোগ, কোষ্ঠকাঠিন্য, বমি বমি ভাব, ভরাপেটী, এবং সম্ভবত প্রস্রাবের লক্ষণের ক্ষেত্রে (ঘন ঘন প্রস্রাব এবং জরুরী প্রস্রাব সহ) হয়ে থাকে।
এই ক্যান্সারে ওভারিতে ব্যথা বাড়তে পারে । যে উপসর্গগুলিতে দেখা যাবে পেট-শ্রোণীচক্রের উপর চাপ সৃষ্টি করে। যদি এই লক্ষণগুলি স্বাভাবিকের চেয়ে বেশি বা বেশি গুরুতরভাবে ঘটতে থাকে, বিশেষত এই ধরনের উপসর্গগুলির উল্লেখযোগ্য ভাবে পুর্বের চেয়ে বেশি হয়, তাহলে সেটা ডিম্বাশয় ক্যান্সার বিবেচনা করা হয়।
কিশোর বয়সে অথবা শিশুদের যে ডিম্বাশয় টিউমার হলে লক্ষণগুলি হচ্ছে পেট ব্যথা, উদরের আবরকঝিল্লীর জ্বালা, বা রক্তপাত দেখা যায়। যেমন ডিম্বাশয়ে ক্যান্সার আরও অন্য রকম হতে পারে, এতে পেটে তরল জমা হতে পারে। যদি তীব্রতা প্রাথমিকভাবে নির্ণয় করা না হলে, তারপরে এটি খুব শীঘ্রই নির্ণয় করা দরকার।
ডিম্বাশয় ক্যান্সারের হওয়ার ঝুঁকি থাকে মহিলাদের বেশি। সাধারণত যাদের কম মাসিক চক্র, মাসিক না হওয়া, বুকের দুধ খাওয়ানো, মৌখিক গর্ভনিরোধক ওষুধ, একাধিক গর্ভধারণ করা এবং অল্প বয়সে গর্ভাবস্থা থাকে ইত্যাদি সমস্যা থেকে এই রোগের সম্ভবনা বেশি।
ডিম্বাশয় ক্যান্সারের ঝুঁকি হ্রাস করা হয় টিউবাল লাইগেশনে উভয় ডিম্বাশয় অপসারণ করে বা গর্ভাশয় উচ্ছেদন বা হেস্টেরেক্টমি (একটি অপারেশন যা গর্ভাশয়, এবং কখনও কখনও গর্ভাশয়ের সার্ভিক্স অপসারণ করা হয়)। এছাড়াও বয়সও একটি ঝুঁকি কারণ।
প্রজনন ঔষধ ব্যবহারের কারণে ডিম্বাণুতে টিউমার হতে পারে। প্রজনন ওষুধের সাথে টিউমারের ঝুঁকি যুক্ত থাকে। যাদের প্রজনন অক্ষমতার জন্য হরমনাল চিকিৎসা নিতে হয় তাদের ডিম্বাশয় ক্যান্সারের জন্য ঝুঁকি থাকে।
রজবন্ধের আগে, স্থূলতা একজন ব্যক্তির ডিম্বাশয় ক্যান্সারের ঝুঁকি বাড়িয়ে তুলতে পারে, কিন্তু এই ঝুঁকি রজবন্ধের পরে উপস্থিত হয় না।
হকিকত (১৯৬৪-এর চলচ্চিত্র)

হকিকাত ১৯৬৪ সালের হিন্দি যুদ্ধ-চলচ্চিত্র চেতন আনন্দের পরিচালনায়। চলচ্চিত্রের তারকা বলরাজ সাহনি, ধর্মেন্দ্র, প্রিয়া রাজবংশ, সুধীর, সঞ্জয় খান এবং বিজয় আনন্দ। সংগীত মাদন মোহন এবং কাইফি আজ্মির। চলচ্চিত্রটি ১৯৬২ সালের ভারত-চীন যুদ্ধের উপর ভিত্তি করে তৈরি হয়ে ছিল। এটি ১৯৬৫ সালে দ্বিতীয় সেরা পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার লাভ করে।
আড়ানী পৌরসভা

আড়ানী পৌরসভা বাংলাদেশের রাজশাহী জেলার বাঘা উপজেলায় অবস্থিত একটি 'খ' শ্রেণীর পৌরসভা।
পৌরসভাটি ২০০৬ সালে স্থাপিত হয়। ২০১২ সালে পৌরসভাটি খ শ্রেনীতে উন্নিত হয়। প্রথম প্রশাসক জনাব মোঃ নজরুল ইসলাম । প্রথম নির্বাচিত মেয়র জনাব মোঃ মিজানুর রহমান মিনু। বর্তমান মেয়র জনাব মোঃ মুক্তার আলী (২০১৬ সালে নির্বাচিত)।
১০.৪৬ বর্গ কিলোমিটার এলাকা নিয়ে পৌরসভাটি গঠিত।
চুচিয়াং নদী (চীন)

চুচিয়াং নদী (চীনা ভাষাতে 珠江) ছাং চিয়াং নদী ও হুয়াংহো নদীর পরে চীনের তৃতীয় দীর্ঘতম নদী, এবং জলবহনের ক্ষমতা অনুযায়ী চীনের দ্বিতীয় বৃহত্তম নদী (ছাং চিয়াং নদীর পরে)। নদীটির মোট দৈর্ঘ্য ২৪০০ কিলোমিটার (১৫০০ মাইল)। ইংরেজিতে এটি ক্যান্টন নদী নামেও পরিচিত ছিল। নদীটি দক্ষিণ চীনের একটি বিস্তৃত নদী ব্যবস্থা। চুচিয়াং নদীর সঙ্গে কুয়াংতুং প্রদেশের শি নদী ("পশ্চিম নদী"), পেই নদী ("উত্তর নদী") এবং তুং নদী ("পূর্ব নদী") মিলিত হয়েছে। এই নদীগুলিকে চুচিয়াং নদীর উপনদী হিসাবে গণ্য করা হয়। এই নদীব্যবস্থাটি একটি সাধারণ বদ্বীপ অববাহিকা গঠন করেছে, যার নাম চুচিয়াং নদীর ব-দ্বীপ অববাহিকা। ৪০৯,৪৮০ বর্গকিলোমিটার আয়তনের চুচিয়াং নদীর অববাহিকা (珠江 流域) লিয়াংকুয়াং অঞ্চলের (বর্তমান কুয়াংতুং এবং কুয়াংশি প্রদেশগুলির সমষ্টি) জল নিষ্কাশন করে। নদীটি চীনের ইউন্নান প্রদেশ থেকে উৎপন্ন হয়ে কুয়েই চৌ, হুনান, চিয়াংশি, কুয়াংতুং, কুয়াংশি, হংকং, ও ম্যাকাও এর মধ্য দিয়ে প্রবাহিত হয়ে দক্ষিণ চীন সাগরে পতিত হয়েছে। নদীটির তীরে চীনের তৃতীয় বৃহত্তম নগরী কুয়াংচৌ অবস্থিত।
জেমস হেইলমান

জেমস এম. হেইলমান (জন্ম: ১৯৭৯/১৯৮০) একজন কানাডীয় জরুরি বিভাগের চিকিৎসক, উইকিপিডিয়ান এবং উইকিপিডিয়ার স্বাস্থ্য সংক্রান্ত বিষয়গুলির উন্নয়নে অ্যাডভোকেট হিসেবে কর্মরত আছেন। অনলাইন এনসাইক্লোপিডিয়ায় অবদান রাখার জন্য তিনি অন্যান্য চিকিৎসাবিদদের উত্সাহিত করে যাচ্ছেন।
"Doc James" ব্যবহারকারী নামে তিনি উইকিপিডিয়াতে সক্রিয় আছেন, হেইলমান উইকিপ্রকল্প মেডিসিন এর একজন সক্রিয় অবদানকারী এবং একজন স্বেচ্ছাসেবী উইকিপিডিয়া প্রশাসক। তিনি ২০১০ থেকে ২০১৩ এ উইকিমিডিয়া কানাডার সভাপতির দায়িত্ব পালন করেন। হেইলমান উইকি প্রজেক্ট মেড ফাউন্ডেশন প্রতিষ্ঠা করেন এবং এই ফাউন্ডেশনের সভাপতির দায়িত্বও পালন করেন। উইকিপ্রকল্প মেডিসিন এর মেডিসিন অনুবাদ টাস্ক ফোর্সেরও প্রতিষ্ঠাতা তিনি। ২০১৫ এর জুনে, তিনি উইকিমিডিয়া ফাউন্ডেশন ট্রাস্টি বোর্ডের সদস্য হিসেবে মনোনীত হন এবং ডিসেম্বর ২৮, ২০১৫ পর্যন্ত এ পদে বহাল থাকেন। হেইলমান ২০১৭ সালে পুনরায় উইকিমিডিয়া ফাউন্ডেশন ট্রাস্টি বোর্ডের সদস্য হিসেবে মনোনীত হন।
হেইলমান ইউনিভার্সিটি অব ব্রিটিশ কলাম্বিয়ারজরুরি ঔষধ বিভাগের ক্লিনিকাল সহকারী অধ্যাপক হিসেবে কর্মরত আছেন এবং ব্রিটিশ কলাম্বিয়ার ক্রানব্রুকের, যেখানে তিনি বসবাস করেন, পূর্ব কুটেনে আঞ্চলিক হাসপাতালের জরুরি ঔষধ বিভাগের প্রধান হিসেবে কর্মরত রয়েছেন।
হেইলমান সাসকাচোয়ান এ জন্মগ্রহণ করেন এবং সেখানেই বেড়ে উঠেন। তিনি ইউনিভার্সিটি অব সাসকাচোয়ান থেকে ২০০০ সালে শারীরবিদ্যা স্নাতক ডিগ্রী সম্পন্ন করেন. এবং সেখানেই তিনি ২০০৩ সালে মেডিক্যাল ডিগ্রী অর্জন করেন। তারপর তিনি ব্রিটিশ কলাম্বিয়া তার বসবাস শেষ করেন।
হেইলমান ২০১০ সাল পর্যন্ত মুওস জা ইউনিয়ন হাসপাতালে, মুওস জায়ের একটি হাসপাতাল, চাকরি করেন। এরপর তিনি পূর্ব কুটেনে আঞ্চলিক হাসপাতালে কাজ করতে করেন, যেখানে ২০১২ সালের অক্টোবরে তাকে জরুরি ঔষুদ বিভাগের প্রধান হিসেবে নিয়োগ দেয়া হয়েছিল।২০০৪ সালে, ক্রানব্রুক ডেইলি টাউনম্যানকে দেয়া এক স্বাক্ষাতকারে তিনি বলেন, পূর্ব কুটেনের জরুরি ঔষুদ বিভাগে প্রতি বছর প্রায় ২২,০০০ জন রোগী চিকিৎসা সেবা নিয়ে থাকে।
২০০৮ সালে থেকে চিকিৎসা সংক্রান্ত উইকিপিডিয়া নিবন্ধে একজন অবদানকারী হিসেবে নিজের সক্রিয়তার শুরু থেকেই হেইলমান তার সহকর্মী চিকিৎসকগণকে চিকিৎসা সংক্রান্ত উইকিপিডিয়া নিবন্ধ তৈরীর উৎসাহ প্রদানের মাধ্যমে চিকিৎসা বিষয়ক নিবন্ধগুলোর মানোন্নয়নে কাজ করে চলেছেন। একদিন রাতে তিনি স্থূলতা বিষয়ে উইকিপিডিয়াতে তথ্য সংগ্রহ করছিলেন এবং তিনি সেখানে অনেক ভুল খোঁজে পেয়েছিলেন, তখন থেকেই তিনি উইকিপিডিয়াতে অবদান রাখার জন্য আগ্রহ প্রকাশ করেন। আমি বুঝতে পেরেছিলাম যে আমি এটি ঠিক করতে পারি। আমি অনেকগুলো সম্পাদনা করেছিলাম এবং নিবন্ধটির অনেক মানোন্নয়ন করেছিলাম।
ফিল ফোডেন

ফিলিপ ওয়াল্টার ফোডেন (জন্ম ২৮ মে ২০০০) হলেন একজন ইংরেজ পেশাদার ফুটবলার যিনি একজন মিডফিল্ডার হিসেবে জনপ্রিয় ম্যানচেস্টার সিটি এবং ইংল্যান্ড অনূর্ধ্ব-১৯ জাতীয় দল-এর হয়ে খেলে থাকেন।
পরবর্তীতে, ২০১৭ সালে তিনি ফিফা অনূর্ধ্ব-১৭ বিশ্বকাপ গোল্ডেন বল পুরস্কার জয় করেন, ফোডেন এর জন্য উল্লেখযোগ্যভাবে গণমাধ্যমে আলোচোনায় চলে আসেন।
২০১৭ সালের ১৭ই ডিসেম্বর, ব্রিটিশ জনপ্রিয় গণমাধ্যম বিবিসি-এর বিবিবি ইয়ং স্পোর্টসপার্সনালেটি অব দ্য ইয়ার হিসেবে মনোনীত হন।
জন্ম, ইংল্যান্ডের ম্যানচেস্টার শহর থেকে ৭ মাইল দক্ষিণ পূর্বে অবস্থিত স্টকপোর্ট শহরে, যেটিকে গ্রেটার ম্যানচেস্টারও বলা হয় এবং তিনি শৈশব কাল থেকেই তার নিজেস্ব ক্লাব ম্যানচেস্টার সিটির ভক্ত, সেখানে তিনি মাত্র আট বছর বয়সে যোগদান করেন এবং ২০১৬ সালের জুলাই মাসে সেখানে একজন শিক্ষানবিশ হিসেবে বৃত্তির জন্য একাডেমী'র সাথে চুক্তি করেন। তিনি একান্ত ব্যক্তিগত ভাবে ম্যানচেস্টার শহরের হোয়ালে রেঞ্জ নামক এলাকার দক্ষিণে অবস্থিত আলেকজেন্ড্রা রোডে অবস্থিত সেন্ট বেডেস কলেজ-এ পড়াশোনা করেন, তার যাবতীয় শিক্ষানবিশ খরচ ম্যানচেস্টার সিটি বহন করেছে। ২০১৬ সালের ৬ই ডিসেম্বর, সিটির প্রধান কোচ পেপ গার্দিয়োলা ফোডেনকে চ্যাম্পিয়ন্স লিগ-এর গ্রুপ পর্বের ম্যাচে স্কটিশ ক্লাব সেল্টিক-এর বিরুদ্ধে ম্যাচের জন্য নির্ধারিত পুরো স্কোয়াডে নেন; ঘরের মাঠে ১-১ গোলে ড্র হওয়া ম্যাচটিতে তিনি অব্যবহৃত একজন খেলোয়াড় ছিলেন।
গার্দিয়োলা ফোডেন সম্পর্কে বলেন: "একজন তরুন খেলয়োড়দের সম্পর্কে ভালো কিছু বলা খুবই বিপজ্জনক কারণ তারা এখনো খুব কম বয়সী, এছাড়াও তাদেরকে বড় হতে হবে এবং তাদের অনেক, অনেক কিছু শিখতে হবে… কিন্তু আমাদের তার উপর অনেক আত্মবিশ্বাস রয়েছে, কারণ আমরা বিশ্বাস করি সেই এই ব্যক্তি যার এরকম ক্ষমতা রয়েছে, যদিও সে শক্তিশালী এবং লম্বা নয়… আমি মনে করে কার ভেতর সে ক্ষনতাতুকু আছে যা তাকে সাহায্য নিতে সহায়তা করতে পারে, এবং এটাই আমরা করি।"
২০১৭ সালের জুলাই মাসে, যুক্তরাষ্ট্রে হওয়া ইন্টারন্যাশনাল ক্লাব কাপের প্রাক-মৌসুম ভ্রমণে ফোডেনকে সিটির দলে নেয়া হয়, যেখানে তিনি ম্যানচেস্টার ইউনাইটেড ২-০ গোলে হেরে যাওয়া খেলাটিতে খুব আকর্ষণীয় খেলেন এছাড়াও রিয়াল মাদ্রিদ-এর বিপক্ষে ৪-১ এ বিজয়ী ম্যাচটিতে প্রথমার্ধের সেরা একাদশে মাঠে নামেন। গার্দিয়োলা ম্যানচেস্টার ইউনাইটেডের ম্যাচ শেষে নিদৃষ্ট করেন: "আমি অনেক দীর্ঘ সময় আমি এর মতন এমন একটা কিছু দেখেছি। তার খেলাটা অন্য এক পর্যায়ের হয়েছে। তার বয়স ১৭ বছর, সে একটা সিটি খেলোয়াড়, সে একাডেমীতে বড় হয়েছে, সে ক্লাবটাকে ভালোবাসে, সে সিটি ভক্ত এবং আমাদের জন্য সে একটা উপহারস্বরুপ।"
ফোডেন ইংড়্যান্ড কিশোর দলের একজন আন্তর্জাতিক খেলোয়াড়, বর্তমানে তিনি ইংল্যান্ড অনূর্ধ্ব-১৮ দলের হয়ে খেলছেন। ২০১৭ সালের মে মাসে, তিনি ২০১৭ ইউয়েফা ইউরোপিয়ান অনূর্ধ্ব-১৭ চ্যাম্পিয়নশিপ-এর ফাইনালে গোল করেন, যেখানে ইংল্যান্ড অনূর্ধ্ব-১৭ দল স্পেইন অনূর্ধ্ব-১৭ দলের হাতে পেনাল্টিতে হারার যন্ত্রনায় ভোগে।
ফলতা বিধানসভা কেন্দ্র

ফলতা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৪ নং ফলতা বিধানসভা কেন্দ্রটি ফলতা সমষ্টি উন্নয়ন ব্লক এবং ভাদুরা হরিদাস ও কলাতলাহাট গ্রাম পঞ্চায়েত গুলি ডায়মন্ড হারবার-২ সমষ্টি উন্নয়ন ব্লক এর অন্তর্গত।
ফলতা বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত।
২০১১ সালে, তৃণমূল কংগ্রেসের তমোনাশ ঘোষ তার নিকটতম প্রতিদ্বন্দ্বী সিপিআই (এম) এর অর্ধেন্দু শেখর বিন্দুকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর চন্দনা ঘোষদস্তিদার ১১৮ নং ফলতা কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের তমোনাশ ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের তমোনাশ ঘোষ ২০০১ সালে সিপিআই (এম) এর মালিনা মিস্ত্রিকে পরাজিত করেন। কংগ্রেসের সুধীর ভট্টাচার্য ১৯৯৬ সালে সিপিআই (এম) এর আরতি দাশগুপ্তকে পরাজিত করেন। সিপিআই (এম) এর আরতি দাশগুপ্ত ১৯৯১ সালে কংগ্রেসের সুধীর ভট্টাচার্যকে পরাজিত এবং ১৯৮৭ সালে কংগ্রেসের দিনবন্ধু হালদারকে পরাজিত করেন। সিপিআই (এম) এর নিমাইচন্দ্র দাস ১৯৮২ সালে কংগ্রেসের আশরাফ আলীকে এবং ১৯৭৭ সালে কংগ্রেসের মোহিনী মোহন পারুইকে পরাজিত করেন।
কংগ্রেসের মোহিনী মোহন পারুই ১৯৭২ সালে ফলতা কেন্দ্র থেকে জয়ী হন। সিপিআই (এম) এর জ্যোতিষ রায় ১৯৭১, ১৯৬৯ এবং ১৯৬৭ সালে জয়ী হন। কংগ্রেসের খগেন্দ্রনাথ দাস ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, সিপিআইয়ের জ্যোতিষ চন্দ্র রায় ফলতা কেন্দ্র থেকে জয়ী হন।
সাতগাছিয়া বিধানসভা কেন্দ্র

সাতগাছিয়া (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৫ নং সাতগাছিয়া বিধানসভা কেন্দ্রটি বিষ্ণুপুর-২ সমষ্টি উন্নয়ন ব্লক এবং চক মানিক, বুরুল, গজা-পোয়ালী, কামরাবাদ, নস্করপুর, রনিয়া এবং সাতগাছিয়া গ্রাম পঞ্চায়েত গুলি বজবজ-২ সমষ্টি উন্নয়ন ব্লক এর অন্তর্গত।
সাতগাছিয়া বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত।
২০১১ সালে, তৃণমূল কংগ্রেসের সোনালি গুহ তার নিকটতম প্রতিদ্বন্দ্বী সিপিআই (এম) এর বরুণ কুমার নস্করকে পরাজিত করেন।
২০০৬ এবং ২০০১ সালে রাজ্য বিধানসভা নির্বাচনে, তৃণমূল কংগ্রেসের সোনালি গুহ ১১৭ নং সাতগাছিয়া কেন্দ্র থেকে জয়ী হন, তার নিকটতম প্রতিদ্বন্দ্বী সিপিআই (এম) এর কবিতা কয়াল এবং গোকুল বৈরাগী উভয়কেই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর জ্যোতি বসু ১৯৯৬ সালে কংগ্রেসের চিত্তরঞ্জন বাগকে পরাজিত করেন, ১৯৯১ সালে কংগ্রেসের অমর ভট্টাচার্যকে, ১৯৮৭ সালে কংগ্রেসের সরদার আমজাদ আলীকে, ১৯৮২ সালে কংগ্রেসের দীনবন্ধু বৈরাগীকে এবং ১৯৭৭ সালে কংগ্রেসের জুম্মান আলী মোল্লাকে পরাজিত করেন। এর আগে সাতগাছিয়া কেন্দ্রটি বিদ্যমান ছিল না।
ক্রিস রাশওয়ার্থ

ক্রিস্টোফার রাশওয়ার্থ (; জন্ম: ১১ জুলাই, ১৯৮৬) টাইন এন্ড ওয়্যার এলাকার সান্ডারল্যান্ডে জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার। ইংরেজ কাউন্টি ক্রিকেটে ডারহাম দলের প্রতিনিধিত্ব করছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলে থাকেন। এছাড়াও ডানহাতে নিচেরসারিতে ব্যাটিংয়ে স্বীয় সক্ষমতা প্রদর্শন করে চলেছেন ক্রিস রাশওয়ার্থ।
২০০৪ সালে কাউন্টি ক্রিকেটে মাইনর কাউন্টিজ চ্যাম্পিয়নশীপে নর্দাম্বারল্যান্ডের সদস্যরূপে সাফোকের বিপক্ষে অভিষেক ঘটে তার। এছাড়াও কাউন্টি দলটির সদস্যরূপে ২০০৫ সালে মাইনর কাউন্টিজ চ্যাম্পিয়নশীপে নরফোকের বিপক্ষে আরও কয়েকটি খেলায় অংশ নিয়েছিলেন তিনি। ২০০৪ সালে শ্রীলঙ্কা এ দলের বিপক্ষে লিস্ট এ ক্রিকেটে ডারহাম কাউন্টি ক্রিকেট ক্লাবের সদস্যরূপে অভিষেক ঘটে তার। এরপর ২০১০ সালের পূর্ব-পর্যন্ত ডারহামের পক্ষে খেলার সুযোগ পাননি। ২০১০ সালের কাউন্টি চ্যাম্পিয়নশীপে ইয়র্কশায়ারের বিপক্ষে প্রথম-শ্রেণীর ক্রিকেটে অভিষেক হয় তার। এছাড়াও একই বছরের ক্লাইডেসডেল ব্যাংক৪০ প্রতিযোগিতার লিস্ট এ ক্রিকেটের কয়েকটি খেলায়ও অংশ নিয়েছেন তিনি। ২০১১ সালের ফ্রেন্ডস প্রভিডেন্ট টি২০ প্রতিযোগিতায় ওয়ারউইকশায়ারের বিপক্ষে টুয়েন্টি২০ খেলায় অভিষিক্ত হন তিনি।
১৭ সেপ্টেম্বর, ২০১৪ তারিখে নর্দাম্পটনশায়ারের বিপক্ষে অবিস্মরণীয় ক্রীড়ানৈপুণ্য প্রদর্শনে স্বীয় সক্ষমতা দেখান। ৯/৫২ লাভের পর খেলায় ১৫/৯৫ পান। সবগুলো উইকেটই একদিনে পেয়েছিলেন ক্রিস্টোফার রাশওয়ার্থ। তার এ বোলিং পরিসংখ্যানটি কাউন্টি চ্যাম্পিয়নশীপে ডারহামের পক্ষে সেরা।
ডারহামের সাবেক উইকেট-রক্ষক ও অধিনায়ক ফিল মাস্টার্ড সম্পর্কে তার কাকাতো ভাই।
২০১৮ সাফ অনূর্ধ্ব-১৮ মহিলা চ্যাম্পিয়নশিপ

২০১৮ সাফ অনূর্ধ্ব-১৮ মহিলা চ্যাম্পিয়নশিপ হলো দক্ষিণ এশীয় ফুটবল ফেডারেশনের অন্তর্ভুক্ত দেশগুলোর অনূর্ধ্ব-১৮ বছরের মহিলা দলগুলির অংশগ্রহণে ১ম বারের মতো আয়োজিত একটি ফুটবল প্রতিযোগিতা। এই প্রতিযোগিতাটি ভুটানের রাজধানী থিম্পুর চাংলিমিথাং স্টেডিয়ামে ২৮ সেপ্টেম্বর থেকে ৭ অক্টোবর পর্যন্ত অনুষ্ঠিত হয়। এতে দক্ষিণ এশিয়ার ৬টি দল অংশগ্রহণ করে (শ্রীলঙ্কা প্রতিযোগাতা থেকে তাদের দলের নাম প্রত্যাহার করে নেয়)।
সবগুলো ম্যাচই ভুটানের থিম্পুর চাংলিমিথাং স্টেডিয়ামে অনুষ্ঠিত হয়।
২০১৮ সালের ৭ জুলাই মতিঝিলে বাংলাদেশ ফুটবল ফেডারেশনের সভা কক্ষে ড্র অনুষ্ঠিত হয়। সাফ সেক্রেটারি জেনারেল আনওয়ারুল হক হেলাল ও বাফুফের সেক্রেটারি জেনারেল আবু নাঈম সোহাগ সহ অন্যান্য কর্মকর্তাবৃন্দ উপস্থিত ছিলেন। প্রাথমিকভাবে সাত দেশের সব দলই ড্রয়ের জন্য অংশ নিয়েছিল, এ ও বি এই দুটি গ্রুপে ভাগ হয়ে; এ গ্রুপে ছিল ভারত, শ্রীলঙ্কা ও মালদ্বীপ এবং বি গ্রুপে ছিল বাংলাদেশ, নেপাল, ভুটান ও পাকিস্তান। পরবর্তীতে, শ্রীলঙ্কা দল প্রতিযোগিতা থেকে তাদের নাম প্রত্যাহার করে নেয় এবং দলগুলি পুনরায় সংজ্ঞায়িত করা হয়।
প্রতিটি দলকে সর্বনিম্ন ১৮ জন খেলোয়াড় এবং সর্বোচ্চ ২৩ খেলোয়াড়ের একটি দল নিবন্ধন করতে হয়েছিল, যাদের মধ্যে অন্তত তিনজন গোলরক্ষক হতে হবে।
১ জানুয়ারি ২০০০ বা তার পরে জন্মগ্রহণকারী খেলোয়াড়গণ প্রতিযোগিতায় প্রতিদ্বন্দ্বিতার জন্য যোগ্য ছিল। প্রতিটি দলকে সর্বনিম্ন ১৬ জন খেলোয়াড় এবং সর্বাধিক ২৩ জন খেলোয়াড়ের একটি দল নিবন্ধন করতে হয়েছিল, যাদের মধ্যে অন্তত দুইজন গোলরক্ষক হতে হবে।
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
সাফ অনূর্ধ্ব-২০ মহিলা চ্যাম্পিয়নশিপ

সাফ অনূর্ধ্ব-১৮/১৯/২০ মহিলা চ্যাম্পিয়নশিপ হলো দক্ষিণ এশীয় ফুটবল ফেডারেশনের ব্যবস্থাপনায় অনুষ্ঠিত একটি ফুটবল প্রতিযোগিতা যেখানে সংস্থার অন্তর্ভুক্ত দেশগুলোর অনূর্ধ্ব-১৮/১৯/২০ বছরের মহিলা দলগুলি অংশগ্রহণ করে থাকে। যা দক্ষিণ এশীয় ফুটবল ফেডারেশন (সাফ) দ্বারা পরিচালিত হয়। অ্যাসোসিয়েশনের সাতটি সদস্যদের দলই টুর্নামেন্টে অংশগ্রহণের যোগ্য, যদি না এএফসি বা ফিফা দ্বারা অনুমোদিত হয়।
২০১৯ বাংলাদেশ প্রিমিয়ার লিগ

২০১৯ বিপিএল মৌসুম, যা বিপিএল ৬ (স্পনসরশিপের কারণে টিভিএস দ্বারা পরিচালিত ইউসিবি বিপিএল ২০১৯ নামেও পরিচিত) হল বাংলাদেশের শীর্ষস্থানীয় পেশাদার টুয়েন্টি২০ ক্রিকেট ফ্র্যাঞ্চাইজি লিগ বাংলাদেশ প্রিমিয়ার লিগের ৬ষ্ঠ মৌসুম। এই প্রতিযোগিতাটি বাংলাদেশ ক্রিকেট বোর্ড (বিসিবি) কর্তৃক আয়োজিত হয়, যেখানে সাতটি শহর থেকে সাতটি দল অংশগ্রহণ করে।
এই বিপিএল মৌসুমটি মূলত ২০১৮ সালের ১লা অক্টোবরে শুরু হয়ে ১৬ই নভেম্বর পর্যন্ত আয়োজনের জন্য নির্ধারণ করা হয়েছিল। তবে ২০১৮ সালের মে মাসে, বোর্ড কর্তৃক জানানো হয় যে, ২০১৮ সালের ডিসেম্বর মাসে, বাংলাদেশী সাধারণ নির্বাচন চলাকালে নিরাপত্তাজনিত উদ্বেগের কারণে এই মৌসুমটি ২০১৯ সালের জানুয়ারি মাসে আয়োজনের পরিকল্পনা করা হচ্ছে। ২০১৮ সালের জুলাই মাসে নিশ্চিত করা হয় যে, এই মৌসুমটি ২০১৯ সালের ৫ই জানুয়ারিতে শুরু হবে। টুর্নামেন্টের এই মৌসুমে, আম্পায়ার সিদ্ধান্ত পর্যালোচনা পদ্ধতি (ডিআরএস) প্রথমবারের মতো ব্যবহার করা হয়। এই প্রতিযোগিতায় প্রতিটি দলে ৪ জন করে বিদেশি খেলোয়াড় খেলে, যেখানে এর পূর্ববর্তী মৌসুমে ৫ জন করে বিদেশি খেলোয়াড় খেলত।
ফাইনালে, ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয় শিরোপা লাভ করে। ফাইনালে ১৪১ রান করে তামিম ইকবাল ম্যাচসেরার পুরস্কার পান। ৫৫৮ রান করে রাইলি রুশো টুর্নামেন্টের সর্বোচ্চ রান সংগ্রাহক হন। সাকিব আল হাসান ২২ উইকেট নিয়ে উইকেট শিকারে শীর্ষ হন এবং অলরাউন্ডিং নৈপুণ্যে তিনি টুর্নামেন্টের সেরা খেলোয়াড়ের পুরস্কারও লাভ করেন।
২০১৮ সালের ৩০শে সেপ্টেম্বর পর্যন্ত প্রত্যেক দল তাদের আইকন খেলোয়াড় এবং সংরক্ষিত খেলোয়াড়ের তালিকা ঘোষণা করে। ২০১৮ সালের ২৫শে অক্টোবর তারিখে, "খেলোয়াড় ড্রাফট" আয়োজনের কথা ছিল। তবে, বাংলাদেশ এবং জিম্বাবুয়ের ওডিআই সিরিজের তারিখের সাথে সাংঘর্ষিক হওয়ায় এই ড্রাফটটি ২৮শে অক্টোবরে স্থানান্তর করা হয়।
আইকন খেলোয়াড় এবং সংরক্ষিত খেলোয়াড় বাদে বাকি খেলোয়াড়দের ২০১৮ সালের ২৮শে অক্টোবর তারিখে আয়োজিত "খেলোয়াড় ড্রাফট" থেকে নেওয়া হয়। সৌম্য সরকার এবং সাব্বির রহমানকে বাদ দিয়ে লিটন দাস এবং মুস্তাফিজুর রহমান তালিকায় নতুন সংযোজন করা হয়। প্রাথমিকভাবে বাংলাদেশ ক্রিকেট বোর্ড (বিসিবি) স্টিভ স্মিথকে এই টুর্নামেন্টে খেলতে নিষিদ্ধ করেছিল; তবে, বিসিবি তাদের এই সিদ্ধান্তটি বাতিল করে দেয়, যার ফলে স্মিথ এই প্রতিযোগিতায় অংশগ্রহণ করার সুযোগ পায়।
পূর্ববর্তী মৌসুমে, ঢাকার শের-ই-বাংলা জাতীয় ক্রিকেট স্টেডিয়ামে প্লেঅফ এবং চূড়ান্ত অনুষ্ঠানসহ সর্বমোট ৪৬টি ম্যাচ খেলা হয়েছিল। এই মৌসুমে ৩টি মাঠে ৪টি পর্যায়ে সকল ম্যাচ আয়জন করা হয়। প্রথম পর্যায়ে ঢাকায় ১৪টি ম্যাচ, দ্বিতীয় পর্যায়ে সিলেটে ৮টি ম্যাচ, তৃতীয় পর্যায়ে আবারও ঢাকায় ৬টি ম্যাচ এবং চতুর্থ পর্বে চট্টগ্রামে ১০টি ম্যাচ অনুষ্ঠিত হয়। প্লেঅফ এবং ফাইনাল খেলা ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়।
লিগ পর্যায়ে সর্বমোট ৪২টি ম্যাচ খেলা হয়; যার মধ্যে ঢাকায় ২৪টি ম্যাচ, সিলেটে ৮টি ম্যাচ এবং চট্টগ্রামে ১০টি অনুষ্ঠিত হয়।
হৃৎপেশীপ্রদাহ

হৃৎপেশীপ্রদাহ ("প্রদাহজনক হৃৎপেশীরোগ" হিসাবেও পরিচিত) হল হৃৎপিণ্ডের পেশীর প্রদাহ। এর লক্ষণগুলির মধ্যে শ্বাসপ্রশ্বাসের হ্রস্বতা, বুকের ব্যথা, ব্যায়াম করার ক্ষমতা হ্রাস এবং অনিয়মিত হৃৎস্পন্দন অন্তর্ভুক্ত থাকতে পারে। সমস্যার সময়সীমা ঘণ্টা থেকে মাস পর্যন্ত পরিবর্তিত হতে পারে। বিস্তৃত কার্ডিওমায়োপ্যাথি বা কার্ডিয়াক অ্যারেস্টের কারণে হৃদরোগের জটিলতা অন্তর্ভুক্ত হতে পারে।
হৃৎপেশীপ্রদাহ প্রায়শই ভাইরাসঘটিত সংক্রমণের কারণে হয়। অন্যান্য কারণের মধ্যে ব্যাকটেরিয়ার সংক্রমণ, নির্দিষ্ট ঔষধ, বিষাক্ততা, এবং স্ব-অনাক্রম্য রোগসমূহ রয়েছে। একটি রোগনির্ণয় একটি ইলেক্ট্রোকার্ডিয়োগ্রাম (ইসিজি), বর্ধিত ট্রোপোনিন, হৃৎপিণ্ডের এমআরআই, এবং মাঝে মাঝে হৃৎপিণ্ডের বায়োপসি দ্বারা সমর্থিত হতে পারে। হৃৎ-কপাটিকা সমস্যাসমূহের মতো অন্যান্য সম্ভাব্য কারণগুলিকে বাতিল করার জন্য হৃৎপিণ্ডের একটি অতিশব্দচিত্রণ গুরুত্বপূর্ণ।
চিকিৎসা তীব্রতা এবং কারণ উভয়ের উপর নির্ভর করে। এসিই ইনহিবিটরস্, বিটা ব্লকার এবং ডাইইউরেটিক্সের মতো ঔষধগুলি প্রায়ই ব্যবহৃত হয়।> আরোগ্যকালে কোন ব্যায়াম না করার একটি সময় সাধারণত সুপারিশ করা হয়। কর্টিকোস্টেরয়েড বা ইন্ট্রাভেনাস ইমিউনোগ্লোবুলিন (আইভিআইজি) কিছু ক্ষেত্রে কার্যকর হতে পারে। গুরুতর ক্ষেত্রে একটি ইমপ্লান্টেবল কার্ডিয়াক ডিফাইব্রিলেটর বা হৃৎপিণ্ড পুনঃস্থাপনের সুপারিশ করা যেতে পারে।
২০১৩ সালে, তীব্র হৃৎপেশীপ্রদাহের প্রায় ১৫ লক্ষ ঘটনা ঘটে। যদিও সব বয়সের মানুষ প্রভাবিত হয়, তবু তরুণরা প্রায়শই প্রভাবিত হয়। এটি মহিলাদের তুলনায় পুরুষদের ক্ষেত্রে সামান্য বেশি সাধারণ। বেশিরভাগ ক্ষেত্রে গুরুত্বহীন। ২০১৫ সালে হৃৎপেশীপ্রদাহসহ কার্ডিওমায়োপ্যাথিতে, ১৯৯০ সালে ২৪,০০০ থেকে ৩,৫৪,০০০ জনের মৃত্যুর ঘটনা ঘটে। শর্তটির প্রাথমিক বর্ণনাগুলি ১৮৮০র দশকের মাঝামাঝি থেকে।
আমীর-উল ইসলাম

আমীর-উল ইসলাম (জন্ম: ২ জানুয়ারি ১৯৩৭) একজন আইনজীবী ও রাজনীতিবিদ। তিনি বাংলাদেশের স্বাধীনতা যুদ্ধের সংগঠক, ঘোষণাপত্র রচয়িতা এবং বাংলাদেশের সংবিধান প্রণেতাদের একজন ছিলেন। আগরতলা ষড়যন্ত্র মামলার তিনি আইনজীবী।
শেখ মুজিবুর রহমানের তৃতীয় মন্ত্রিসভায় তিনি খাদ্য প্রতিমন্ত্রী ছিলেন। প্রথম জাতীয় সংসদে তিনি কুষ্টিয়া-৩ আসনের সংসদ সদস্য ছিলেন।
আমীর-উল ইসলাম ২ জানুয়ারি ১৯৩৭ সালে ব্রিটিশ ভারতের বেঙ্গল প্রেসিডেন্সির কুষ্টিয়ার ঝাউদিয়া গ্রামে (বর্তমানে শহর) জন্মগ্রহণ করেন। তিনি ১৯৫২ সালে কুষ্টিয়ার সিরাজুল হক মুসলিম হাই স্কুল থেকে ম্যাট্রিকুলেশন এবং ১৯৫৪ সালে ঢাকার জগন্নাথ কলেজ থেকে ইন্টারমিডিয়েট পাস করে ১৯৫৬ সালে ঢাকা বিশ্ববিদ্যালয় থেকে বিএ পাশ করেন। ব্রিটেনের লিঙ্কনস ইন থেকে তিনি ব্যারিস্টারি পাশ করেন ১৯৬১ সালে।
আমীর-উল ইসলাম ১৯৭০ সালে অনুষ্ঠিত তৎকালীন এনই-৩৯-কুষ্টিয়া-১ আসন থেকে পাকিস্তান জাতীয় পরিষদ নির্বাচনে নির্বাচিত সদস্য নির্বাচিত হন। আগরতলা ষড়যন্ত্র মামলার তিনি আইনজীবী।
১৯৭১ সালে বাংলাদেশের প্রবাসী সরকার গঠনে উদ্যোগী ভূমিকা রাখেন। মুক্তিযুদ্ধকালে ১৯৭১ সালের ১৭ এপ্রিল শপথ নেওয়া বাংলাদেশের অস্থায়ী সরকারের প্রধানমন্ত্রী তাজউদ্দীন আহমদের প্রধান সহায়ক ও উপদেষ্টা হিসেবে দায়িত্ব পালন করেন।
তিনি ১৯৭১ সালের ২৫ মার্চ বঙ্গবন্ধু শেখ মুজিবুর রহমানের স্বাধীনতার ঘোষণার আলোকে ওই বছরের ১০ এপ্রিল স্বাধীন বাংলাদেশের প্রথম সরকারের ঘোষিত স্বাধীনতার ঘোষণাপত্রের রচয়িতা এবং ১৯৭২ সালে বাংলাদেশের সংবিধান প্রণেতাদের একজন ছিলেন।
শেখ মুজিবুর রহমানের তৃতীয় মন্ত্রিসভায় তিনি ৩ অক্টোবর ১৯৭৩ থেকে ৭ জুলাই ১৯৭৪ পর্যন্ত খাদ্য প্রতিমন্ত্রী হিসেবে দায়িত্ব পালন করেন।
প্রথম জাতীয় সংসদে তিনি কুষ্টিয়া-৩ আসনের সংসদ সদস্য ছিলেন।
বাংলাদেশ ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্সে (বিলিয়া) তিনি অনারারি সেক্রেটারি জেনারেল ছিলেন। বাংলাদেশ বার কাউন্সিলের সভাপতি হিসেবে তিনি ১৯৭২ সালে দায়িত্ব পালন করেন।
আমীর-উল ইসলাম ব্যরিস্টার জাহানারা আমিরকে বিয়ে করেন। তাদের তিন সন্তান রয়েছে - এক কন্যা, ব্যারিস্টার তানিয়া আমির (জন্ম ১৯৬৪) এবং দুই পুত্র, আদিল ইসলাম, একজন ব্যাংকার এবং জায়েদ ইসলাম, একজন ফটো সাংবাদিক।
পপি ফুল

আফিম বা পপি ( অথবা breadseed poppy) (বৈজ্ঞানিক নাম: "Papaver somniferum") থেকে আফিম এটি তৈরি হয়। সব পপি ফুল থেকে মাদক দ্রব্য তৈরি হয় না, পপি ফুলের আবার অনেক নিরীহ প্রজাতি রয়েছে যা বাগানে শোভা পায়। নিরীহ দর্শন এই গাছটি একটি মাদক দ্রব্যের গাছ। ফল যখন পরিপক্ব হয় তখন ব্লেড দিয়ে ফলে গায়ে গভীর করে আঁচড় দেওয়া হয়। ফলে ৫ থেকে ৬ ঘণ্টা পর এর ফল থেকে কষ বের হয় এবং চাষীরা তা সংগ্রহ করে এটাই হলো আফিমের কাঁচামাল। এর পর বিভিন্ন রাসায়নিক প্রক্রিয়ায় অন্যান্য উপজাত জৈব রাসায়নিক দ্রব্য বানানো হয়। এটি থেকে হেরোইন ছাড়াও মরফিন পাওয়া যায়, যা ঔষধ হিসেবে ব্যবহৃত হয়। ফুল সাদা, লাল, গোলাপি, হলুদ। ফুলের পাপড়িগুলো রেশমের মতো কোমল। 
একই সাথে বিখ্যাত এবং কুখ্যাত একটি গাছ। সুন্দর পপি ফুলের পাশাপাশি এ গাছ থেকে যেমন ওষুধ তৈরির নানা উপাদান পাওয়া যায়, তেমনি এ গাছের ফল থেকেই তৈরি হয় সর্বনাশা মাদক আফিম। পপি গাছের কাঁচা ফলের খোসা কাটলে যে সাদা রস পাওয়া যায় তা ২৪ ঘণ্টা রোদে শুকালে পাওয়া যায় আফিম। এর রং তখন হয়ে যায় কালো বা কালচে বেগুনী। আবার পপি থেকে রস সংগ্রহ করে পার্শবর্তী দেশ ভারত কিংবা মায়ানমারে নিয়ে কৃত্রিম পন্থায় হিরোইন উৎপাদন করা হয়ে থাকে। বাংলাদেশের মাটি ও আবহাওয়া পপি চাষে খুব উপযোগী। বর্ষজীবী শীতকালীন ফুল হিসেবে পপির জনপ্রিয়তা তুঙ্গে। ভালো ফুলের জন্য বীজ আগে টব বা বীজতলায় বপন করে পরে চারা গাছ মাটিতে রোপণ করা ভালো। সাধারণত অক্টোবরে চারা রোপণ করা হয়। দেড় থেকে দুই মাসের মধ্যে ফুল ধরা শুরু করে।
গাছ ৬০ সে.মি.পর্যন্ত উচ্চতা পায়। দীর্ঘ ১০-২০ সে.মি. দণ্ডের আগায় পেয়ালা আকৃতির ফুল ফোটে। পাঁপড়ি ৪ টি। পাতলা গড়ন। ফুলের পরিধি ৫-১০ সে.মি. পাঁপড়ি স্পর্শ করলে রেশমের কাপড়ের মত অনুভূতি হয়। বহু পুংকেশর যুক্ত। অদ্ভুত সুন্দর ফুলগুলো। ফুল, পাতা ও কলি মিলে এক অদ্ভুত সমন্বয়। পাপড়ির গোরায় অনেক সময় কাল দাগ দেখা যায়। ফুলের আশেপাশে মৌমাছি ভীড় করে। গাছের সারা গা’ তীক্ষ্ণ লোমাবৃত, পাতা ভূ-সংলগ্ন ও দীর্ঘ।পাতা ফিকে সবুজ রঙের এবং বেশ সুন্দর আকৃতির, অর্থাৎ ফলক গভীরভাবে খণ্ডিত। খণ্ডসমূহ প্রায় আলাদা ও বিপরীত। পক্ষল বলা যায়। গাছের নিচের দিকের পাতা ছোট ও উপরে ক্রমাগত বড় আকারের হয়। ফল গোলাকৃতি। ভেতরে দানা দানা বীজ। একটি গাছ হতে ১৭,০০০ বীজ পাওয়া যায়। বীজের মাধম্যে বংশ বিস্তার হয়।
পপি গাছ এর আদি নিবাস ইউরোপ।
অপরাধের জগত হিসেবে শহরকেই আমরা বেছে নেই, বেছে নেওয়াটা ভুল না হলেও যদি শহরকে শুধু অপরাধের উৎপত্তিস্থল মনে করি তাহলে ভুল হবে। বাংলাদেশেরর প্রত্যন্ত অঞ্চল বান্দরবান পাহাড়ী এলাকা। সেখানে এমন কিছু পাহাড়ি দুর্গম জায়গা রয়েছে যেখানে পায়ে হেটে কিংবা স্বাভাবিক কোন যানবাহনের করে যাওয়া সম্ভব নয়, তবে যেতে চাইলে হেলিকাপ্টারে করে যাওয়া যেতে পারে, তবে নিরাপত্তার প্রশ্ন রয়েছে। এমন দুর্গম স্থানে মায়নমার থেকে বিভিন্ন সন্ত্রসী ও চরমপন্থি সংগঠনের লোকেরা বাংলাদেশের উপজাতীদের ব্যবহার করে পপি চাষ করে থাকে।
ফিরোজা বেগম চিনু

ফিরোজা বেগম চিনু (জন্ম: ২৩ ফেব্রুয়ারি ১৯৬১) হলেন বাংলাদেশের একজন রাজনীতিবিদ ও সংরক্ষিত নারী আসন-৩৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
ভাইন

ভাইন () সংক্ষিপ্ত রূপের একটি ভিডিও উপস্থাপনামূলক পরিসেবা ছিল, যেখানে ব্যবহারকারীরা তাদের ক্রমাগত ধারণ করা ভিডিও ক্লিপ সমূহের ৬ সেকেন্ডের ভিডিও আদান-প্রদান করতে পারতো। ২০১২ সালের জুন মাসে পরিসেবাটি গঠিত হয়, এবং ২০১২ সালেই পরিসেবাটি আনুষ্ঠানিকভাবে চালু হওয়ার কিছুকাল পূর্বেই জনপ্রিয় মার্কিন মাইক্রোব্লগিং প্রতিষ্ঠান টুইটার এটিকে কিনে নেয়। ব্যবহারকারীর ভিডিও সমূহ ভাইনের সামাজিক যোগাযোগমাধ্যম দ্বারা প্রকাশ করা হত এবং সেগুলো অন্য সামাজিক যোগাযোগমাধ্যম সমূহেও শেয়ার করা যেত, যেগুলোর মধ্যে ফেইসবুক এবং টুইটার'ও অন্যতম ছিল। ভাইনের অ্যাপ দিয়ে অন্য ব্যবহারকারীর পোষ্ট করা ভিডিও ব্রাউজ করা যেত, এর সাথে বিভিন্ন ধরনের গ্রুপ সমূহে, এবং ট্রেন্ডিং, জনপ্রিও ভিডিও সমূহও ব্রাউজ করা যেত। ভাইন অন্যান্য সামাজিক যোগাযোগমাধ্যম ভিত্তিক ওয়েবসাইট সমূহের সাথেও প্রতিযোগিতায় টক্কর দিয়েছিল, যেগুলোর মধ্যে ইনস্ট্রাগ্রাম এবং মোবলি অন্যতম ছিল।
পরিসেবাটি চালু হয় ২০১৩ সালের ২৪শে ডিসেম্বর, ২০১৫ সালের ডিসেম্বর মাসের মমধ্যেই ভাইনের ২০০ মিলিয়ন সক্রিয় ব্যবহারকারী ছিল। ২০১৬ সালের ২৭শে অক্টোবর টুইটার ষোষণা করে যে, এটির অাপলোড দেবার অংশটি নিষ্ক্রিয় থাকবে, কিন্তু প্রেক্ষা এবং ডাউনলোডের অংশটি কাজ করবে। ২০১৭ সালের ২০শে জানুয়ারী, টুইটার সব ভাইন ভিডিও গুলো নিয়ে একটি ইন্টারনেট আর্কাইভ চালু করে, যার ফলে মানুষ পূর্বের ধারণকৃত ভাইন ভিডিওগুলি দেখা চালিয়ে যেতে পারে।
২০১৭ সালের ডিসেম্বর মাসের খবর অনুযায়ী, ভাইনের সহ-প্রতিষ্ঠাতা ডম হোফম্যান ষোষণা করেন, তিনি ভাইনের উত্তরাধিকারী বা পরবর্তী সংস্করণ নিয়ে কাজ করা শুরু করেছেন, যেটির নাম ভি২(V2)। ভি২ টুইটারের সাথে সংসৃষ্ট নয়।
ভাইনের সাবেক সহ-প্রতিষ্ঠাতা ডম হোফম্যান ষোষণা করেন যে, তিনি একটি নতুন ধরনের সামাজিক যোগাযোগমাধ্যমের অনুক্রম বাজারে আনতে যাচ্ছেন, যেটি একটি নতুন এবং আরো উন্নমিত ভাইন সেবা প্রদান করবে। ভিডিও সমূহ ২ থেকে ৬.৫ সেকেন্ডের মধ্যে স্থিতিকালের হবে এবং ক্রমাগত ধারণ হতে থাকবে। ২০১৮ সালেই এটি চালু হওয়ার কথা রয়েছে তবে, বিভিন্ন সংবাদ থেকে দেখা যায় যে, হোফম্যান ইতোমধ্যেই নতুন কার্যক্রমটির জন্য বিভিন্ন সামাজিক গণমাধ্যমের ব্যক্তিত্বের কাছে কিছু ছড়িয়ে পরা কনটেন্ট জোগাড় করার আশায় যোগাযোগ করা শুরু করেছেন।
আকাঙ্ক্ষা পুরী

আকাঙ্ক্ষা পুরী হচ্ছেন একজন আমেরিকান মডেল এবং চলচ্চিত্র অভিনেত্রী যিনি মালয়ালম, তামিল এবং বলিউডের অভিনয় করেন। তিনি ২০১৫ সালে মুক্তিপ্রাপ্ত মধুর ভান্ডারকরের চলচ্চিত্র ক্যালেন্ডার গার্লসে অভিনয়ের মাধ্যমে বলিউডে প্রথমপদার্পণ করেন।
আন্তর্জাতিক কেবিন ক্রু হিসাবে তার সংক্ষিপ্ত কর্মজীবনের সময় আকাঙ্ক্ষা পুরী মডেলিং প্রকল্প গ্রহণ করেন। পরবর্তীতে তিনি দক্ষিণের একটি বড় প্রোডাকশনের একটি প্রকল্পে উপস্থিত হন, এবং পরবর্তীতে তিনি একটি তামিল চলচ্চিত্রে অভিনয় করেছেন।
আকাঙ্ক্ষা পুরী ২৬ শে জুলাই ১৯৮৮ সালে ভোপালের মধ্যপ্রদেশে জন্মগ্রহণ করেন । আকাঙ্ক্ষা পুরী মধ্যপ্রদেশে তার শৈশব অতিবাহিত করেছেন এবং ভোপালে তার শিক্ষা সম্পন্ন করেছেন।
ইসরায়েলি পশ্চিম তীরের প্রতিবন্ধকতা

ইজরায়েলি পশ্চিম তীরের প্রতিবন্ধকতা অথবা দেয়াল হল একটি প্রতিবন্ধক যা  সবুজ লাইনের বরাবর পশ্চিম তীরে অবস্থিত। ইসরায়েল এটিকে সন্ত্রাসের বিরুদ্ধে নিরাপত্তার প্রতিবন্ধক হিসেবে বিবেচনা করে, একই সাথে এটি ফিলিস্তিনিদের কাছে বর্ণবাদি এবং বৈষম্যর দেয়াল হিসেবে বিবেচিত।  দৈঘ্যের সম্পূর্ণ দেয়ালটি সবুজ লাইনের দ্বিগুনেরও বেশি জায়গা জুড়ে আছে,   যেটির ১২% ইসরায়েনের মধ্য দিয়ে, বাকি ৮৫% পশ্চিম তীরের   মধ্য দিয়ে গিয়েছে, যা প্রায় ২৫০০০(৯%) ফিলিস্তিনিকে ইসরায়েলেরএই বিশাল জায়গা থেকে বিচ্ছিন্ন করে রেখেছে।  
এটি সেপ্টেম্বরের ২০০০ সালের দ্বিতীয় ইন্তিফাদা শুরুর পর থেকে নির্মাণ করা শুরু হয়েছিল, যেটি ইসরায়েলি সরকার কর্তৃক বিক্ষোভ দমন করার জন্য প্রয়োজন ছিল ইসরাইলি সরকার দাবি এটি খুবই কার্যকর ছিল, কারণ পশ্চিম তীর হতে আত্নঘাতী বোমাহামলা ৭৩ থেকে নেমে( ২০০০ এবং জুলাই ২০০৩ সালের মধ্যে - প্রথম ধাপ শেষ হবার পর) ১২ তে এসেছিল।  উত্তেজনার সময়ে এটিকে সাময়িক নিরাপত্তার প্রাথমিক পরক্ষেপ হিসেবে নেয়া হয়েছিলো, যা পরবর্তিতে দ্রুত ইসরায়েল এবং ফিলিস্তিন এর ভবিষ্যৎ রাজনৈতিক সীমানা হিসেবে প্রতিনিয়ত হয়।
এটির বিরোধিরা দাবি করে এটি নিরাপত্তার আড়ালে  ফিলিস্তিন্নিদের ভুমি আরো সংকুচিত করার  এবং নতুন সীমানা তৈরীর মাধ্যমে শান্তি আলোচনা বানচালের অপচেষ্টা। বিরোধিরা দেখায় কিছু যায়গায় সবুজ লাইনেরো পুর্বে এটি অবস্থিত, যা তাদের পশ্চিম তীর এবং ইসরাইলে  চলাচলে তাদের বাধা দেয়  আন্তর্জাতিক ন্যায়বিচার আদালত এই মর্মে মতামত দেয় যে এই প্রতিবন্ধকতা আন্তর্জাতিক আইনের পরিপন্থি। ২০০৩ সালে, জাতিসংঘ সাধারণ পরিষদ  একটি প্রস্তাব এই মর্মে পাশ করে যে, এই দেয়ালটি আন্তর্জাতিক আইনের সাথে সাংঘর্ষিক এবং এটি বন্ধ করা উচিত; প্রস্তাবটি ১৪৪-১২ এবং ১২ অনুপস্থিতিতে পাশ হয়  
হিব্রুতে, বিস্তারিত সংযুক্ত:বিচ্ছিন্নকারী বেড়া (, "গেডের হাহাফ্রাদা"); বিচ্ছিন্নকারী দেয়াল (, "হোমাত হাহাফ্রাদা") এবং নিরাপত্তা বেড়া (גדר הביטחון, "গেদের হাবিতেহোন")।
আরবিতে,এটাকে 'আপার্টহাইট এর দেয়াল' বলা হয়  , জিদার আল-ফাস্ল আল-উ'নসুরি। .
ইংরেজিতে,বিবিসি barrier শব্দটি (কখনো separation barrier কখনো West Bank barrier) ব্যবহার করে। দি ইকোনমিস্টপিভিসি এবং দ্য নিউ ইয়র্ক টাইমসরাও একই ভাবে ব্যবহার করে।.ইসরায়েলের পররাষ্ট্র মন্ত্রণালয় security fence শব্দাংটি ব্যবহার করে ইংরেজিতে। আন্তর্জাতিক ন্যায়বিচার আদালত দেয়াল শব্দটি এই ব্যাখ্যায় ব্যবহার করে "শারিরীক ইন্দ্রিয়তে বুঝা গেলে অন্য মাধ্যম কখনো সঠিক নাও হতে পারে" I এটিকে আবার আপার্টহাইট এর দেয়াল  অথবা আপার্টহাইট এর বেড়া নামেও বলা হয়। সিমজোন ()  যা ১৯৪৯ আর্মিস্টিস ঐক্যমত্য সীমানা এবং বেড়ার মধ্যের ভুমিকে বলা হয়।
প্রায় ৯০-৯৫% প্রতিবন্ধক "বহু-স্তররের বেড়া ব্যবস্থা" হিসেবে তৈরী হবে। আইডিএফ এর নকশা করা তিন প্রকারের বেড়া; বাইরে পিরামিড আকৃতির কাটার তার, মাঝে হালকা ওজনের ডিটেক্টর যুক্ত বেড়া,  যানবাহন নিরোধক খাত, দুই পাশেই টহল রাস্তা এবং একটি ট্রেকিং এর জন্য মসৃণ বালুর ফলা রয়েছে।
প্রতিবন্ধক গড়ে  চওড়া। আবহাওয়ার তারতম্যে কিছু জায়গায়  () পর্যন্ত প্রস্থতা রয়েছে। কিছু জায়গার প্রস্থ  (প্রায় ৬%)) , যেখানে প্রতিবন্ধক শুধু কনক্রিটের দেয়াল হিসেবে বানানো হয়েছে। এবং তা সর্বোচ্চ  প্রর্যন্ত উঁচু। এইসব জায়গাগুলো অপেক্ষাকৃত সরু, যার জন্য কম জায়গা প্রয়োজন এবং তা স্নাইপারদের বিরুদ্ধে ভালো সুরক্ষা দেয়। শহর এলাকার দেয়ালের গঠন প্রায় একই, যেমন., ক্বালকিলয়াহ আর  জেরুসালেম, আর যেসব এলাকায় মানুষজন স্নাইপারদের দ্বারা নিহত হয়,সেগুলার মধ্যে অন্যতম ট্রান্স ইসরায়েল হাইওয়ে.
গোল্ড (২০১৮-এর চলচ্চিত্র)

গোল্ড , ২০১৮ সালের ১৫ ই আগস্ট মুক্তি পাওয়া ভারতীয় খেলাধুলা-জাতীয় নাটকীয় চলচ্চিত্র , তা রীমা কাগতি দ্বারা পরিচালিত , এবং এক্সেল এইন্টারটেইনমেন্টের ব্যানারের অধীনে রিতেশ সিদ্ধানী এবং ফারহান আখতার দ্বারা প্রযোজিত। 
১৯৪৮ সালে একটি স্বাধীন রাষ্ট্র হিসেবে ভারত প্রথমবারের মতো অলিম্পিক -এ অংশ নেয় এন এন মুখার্জির তত্বাবধানে অলিম্পিক গোল্ড মেডেল ভারতের জয়লাভের সত্যি ঘটনার উপর ভিত্তি করে বানানো। ২০১৮ সালের ৫ ফেব্রুয়ারি এই চলচ্চিত্রের প্রথম ঝলক প্রকাশ করা হয়।
অন্যদের মধ্যে, অর্জুন পুরস্কার বিজেতা এবং সাবেক ভারতীয় জাতীয় দলের অধিনায়ক, সন্দীপ সিং, অভিনেতাদের হকি-এর দক্ষতা উন্নত করার জন্য প্রশিক্ষণ দেওয়ার জন্য 
নামাঙ্কিত করা হয়। অনেকটা শুটিং ইয়র্কশায়ার এবং মিডল্যন্ড, ইংল্যান্ড করা হচ্ছে। পরিচালক রীমা কাগতি বলেন "এটি যা ঘটেছে তার উপর একটি কল্পিত টেক। আবার, এটি ১৯৪৮-এ হওয়া শুধুমাত্র সোনালী বিজয় নয়, কিন্তু এটি ভারতের ইতিহাসে হওয়া অত্যন্ত গুরুত্বপূর্ণ ১২ বছরের প্রাকদর্শন হবে।" চলচ্চিত্রের প্রধান আলোকচিত্ৰবিদ্যা ১ জুলাই ২০১৭-তে শুরু হয়। ১০ ডিসেম্বর ২০১৭-তে, অক্ষয় কুমার ঘোষণা দেন যে চিত্রগ্রহণ সম্পূর্ণ হয়ে গেছে। এটি আশা করা হচ্ছে যে এই বছর আগস্ট ১৫-তে অভিনয়গৃহে সফল হবে।
নীতিমালা

নীতিমালা হচ্ছে সিদ্ধান্ত এবং যৌক্তিক ফলাফল লাভের একটি স্বাভাবিক ব্যবস্থা। মূলত এটি একটি বিবৃতি যাকে একটি পদ্ধতি হিসেবে ব্যবহার করা হয়। সাধারণত প্রতিষ্ঠানের শাসনকারী কর্তৃপক্ষ দ্বারা নীতি গ্রহণ করা হয়। কোন বিষয় বা উদ্দেশ্য উভয়ক্ষেত্রেই নীতিমালা থাকতে পারে। বিষয়ভিত্তিক সিদ্ধান্ত নেওয়ার নীতিগুলি সাধারণত শীর্ষ বিষয়ভিত্তিক ব্যবস্থাপনায় করা হয় যা অবশ্যই অনেকগুলি কারণের আপেক্ষিক গুণাবলির উপর ভিত্তি করে হতে হবে যার ফলে এর কার্যকারিতা পরীক্ষা করা কঠিন হয়ে যায়, উদাহরণস্বরূপ: কর্মজীবনে ভারসাম্য নীতি। বিপরীতদিকে উদ্দেশ্যগত দিক থেকে গৃহীত নীতিগুলো সাধারণ প্রয়োগযোগ্য এবং তা পরীক্ষা করার সুযোগ রয়েছে, যেমন: পাসওয়ার্ড নীতিমালা।১<br>
সরকার, বেসরকারি সংগঠন বা গোষ্ঠী এমনকি ব্যক্তিও এই ধারণাটির ব্যবহার করতে পারে। রাষ্ট্রপতির নির্বাহী আদেশ, কর্পোরেটের গোপন নীতি এবং সংসদীয় আদেশের নীতি এগুলো হল নীতিমালার উদারহণ। নীতিমালা আইনভেদে ভিন্ন হয়। আইন বাধ্য বা বিরত করতে পারে (যেমন কর আদায় সংক্রান্ত আইন) এবং নীতিমালা হল বাস্তবায়নের পদ্ধতি যার ফলে মাধ্যমে সর্বোচ্চ ফলাফল লাভ করা যায়।
<br> গুরুত্বপূর্ণ সাংগঠনিক সিদ্ধান্ত গ্রহণ পদ্ধতি,বিভিন্ন বিকল্প প্রোগ্রাম তৈরি এবং গুরুত্বারোপ, এবং ধারাবাহিকতা প্রভৃতি নিয়েও নীতিমালা আলোচনা করে থাকে। সুস্পষ্ট লক্ষে পৌঁছানের ক্ষেত্রে রাজনীতি, ব্যবস্থাপনা, অর্থনীতি, প্রশাসন প্রভৃতির ভুমিকা বিশ্লেষণের মাধ্যমে নীতিমালাকে বুঝা যায়।<br>
সার্বজনীন কর্পোরেট অর্থায়নে কোম্পানিতে ক্রিটিক্যাল একাউন্টিং নীতি হল গুরুত্বপূর্ণ নীতি যা অনেক উচু উপাদান সম্পন্ন বলে মনে করা হয়। এবং এর বস্তুগত প্রভাব রয়েছে আর্থিক প্রতিষ্ঠানগুলোর উপর।
বেগুনের খুদে পাতা রোগ

বেগুনের ("Solanum melongena "L.) ক্ষুদে পাতা রোগ বেগুন চাষের এলাকায় একটি মারাত্মক রোগ।
বেগুনের এর খুদে পাতা রোগ ভারতে ব্যাপক অর্থনৈতিক ক্ষতির কারণ। নামের দ্বারাই যা বোঝা যায় তা হল, এতে গাছের পাতা খুব ছোট হয়। পাতা এত ছোট হয় যে, যেন এটা কান্ডের সাথে লেগে আছে বলে মনে হয়। পাতাগুলো খুব নরম এবং অপূর্ণ হয়, দেখতে হলুদ রঙের হয়। যদি এই রোগের আক্রমণ গাছের ক্রমবিকাশের শুরুর ধাপে ঘটে আক্রান্ত গাছ কোন ফুল-ফল দেয় না। যদি শেষ দিকে এর আক্রমণ ঘটে তাহলে ফল ছোট,শক্ত এবং খাবার ও বাজারজাতকরনের অনুপযোগী হয়। এই রোগটি ঘটানোর জন্য দায়ী হল মলিকিউটস ও ফাইটোপ্লাজমা, এটি লিফ হোপার গ্রুপের "Hishimonus phycitis "নামক পতঙ্গ বাহকের মাধ্যমে সংক্রমিত হয়।
কীটনাশকের মাধ্যমে বাহক পোকা ধ্বংস করা হল এই রোগ ব্যবস্থাপনার মূল উপায়।
প্রসন্নময়ী দেবী

প্রসন্নময়ী দেবী (২৯ সেপ্টেম্বর ১৮৫৬ - ২৫ নভেম্বর ১৯৩৯) একজন বিশিষ্ট কবি এবং সাহিত্যিক। তিনি কবিতা ছাড়াও উপন্যাস, ভ্রমণকাহিনী এবং স্মৃতিকথা লিখেছিলেন।
কবি প্রসন্নময়ী দেবী বর্তমান বাংলাদেশের পাবনা জেলার হরিপুর গ্রামের চৌধুরী জমিদার বংশে ১৮৫৬ খ্রিষ্টাব্দের ২৯ সেপ্টেম্বর ( ১২৬৪ বঙ্গাব্দের ১৪ আশ্বিন) জন্মগ্রহণ করেন। তার পিতার নাম দুর্গাদাস চৌধুরী। প্রসন্নময়ী ছিলেন তার প্রথম সন্তান। প্রসন্নময়ীর ছিল সাত ভাই। তাদের মধ্যে কলকাতা হাইকোর্টের বিচারপতি স্যার আশুতোষ চৌধুরী এবং সাহিত্যিক প্রমথ চৌধুরী উল্লেখযোগ্য। দশ বছর বয়সে প্রসন্নময়ীর বিবাহ হয় পাবনার গুণাইগাছা গ্রামের কৃষ্ণকুমার বাগচীর সাথে। বিবাহের মাত্র দুই বছর পরেই কৃষ্ণকুমার উন্মাদরোগগ্রস্ত হন। এর পর থেকে প্রসন্নময়ী তার শিশুকন্যা প্রিয়ম্বদাকে নিয়ে তার পিত্রালয়েই বাস করতেন।
এরপর প্রসন্নময়ীর পিতা তার মেয়ের কষ্ট দূর করার জন্য তাকে গৃহে উপযুক্ত শিক্ষা দিতে মনস্থ করেন। তাকে ইংরেজি ও সঙ্গীত শেখানোর জন্য ইউরোপিয়ান শিক্ষিকা নিযুক্ত করেন এবং নিজে তার বাংলা ও সংস্কৃত শিক্ষার ভার গ্রহণ করেন। ইংরেজি ও সঙ্গীত শিক্ষা বেশি অগ্রসর না হলেও পরবর্তীকালে প্রসন্নময়ী দেবী ইংরেজি শিখেছিলেন।
প্রসন্নময়ীর একমাত্র কন্যা প্রিয়ম্বদা দেবীর নাম বাংলা সাহিত্যে সুপরিচিত। তিনিও বিখ্যাত কবি ছিলেন।
বারো বছর বয়সে প্রসন্নময়ী দেবীর কবিতার বই 'আধ আধ ভাষিণী' প্রকাশিত হয়। ১৮৭০ খ্রিষ্টাব্দে, ১২৭৬ বঙ্গাব্দে জি. পি. রায় অ্যান্ড কোম্পানি, প্রিন্টারস দ্বারা মুদ্রিত ও প্রকাশিত হয়েছিল। এই বইটিতে সতেরটি ছোট ছোট কবিতা ছিল।
প্রসন্নময়ীর দ্বিতীয় কবিতার বই 'বনলতা'। ১২৮৭ বঙ্গাব্দে শ্রীযুক্ত যোগেশ চন্দ্র বন্দ্যোপাধ্যায় দ্বারা ক্যানিং লাইব্রেরি কলকাতা থেকে এটি প্রকাশিত হয়। এই বইটিতে পঁচিশটি খণ্ড কবিতা ছিল। এর মধ্যে তিনটি কবিতা ইংরেজি কবিতার অনুবাদ। বনলতা কবির তরুণ বয়সের রচনা। বনলতা কাব্যগ্রন্থটি প্রকাশিত হওয়ার পর প্রসন্নময়ী সাহিত্য সমাজে পরিচিত হন। সেই আমলের সাহিত্য সমালোচক রাজনারায়ণ বসু যেমন এর প্রশংসা করেন তেমনই 'আর্য্যদর্শন', 'ইন্ডিয়ান নেশন', 'দ্য ইন্ডিয়ান মিরর', 'ব্রাহ্ম পাবলিক ওপিনিয়ন', 'ক্যালকাটা রিভিউ' প্রভৃতি পত্রিকায় এই বইয়ের উৎসাহব্যঞ্জক সমালোচনা প্রকাশিত হয়।
প্রসন্নময়ীর তৃতীয় গ্রন্থ 'নীহারিকা' প্রথম ভাগ ১২৯০ বঙ্গাব্দে প্রকাশিত হয়। এটির দ্বিতীয় ভাগ প্রকাশিত হয় ১৮১৮ শকাব্দে। 'নীহারিকা' প্রথম ভাগে মোট একুশটি কবিতা আছে। এতে তার কবিপ্রতিভা সম্পূর্ণ বিকশিত হয়েছিল। নীহারিকা দ্বিতীয় ভাগের কবিতার মধ্যে জীবনের নিগূঢ় রহস্য ব্যথা দেখা যায়। মোট আটত্রিশটি কবিতা নীহারিকাতে ছিল।
তার উপন্যাসগুলির মধ্যে 'অশোকা', 'পূর্বকথা', 'আর্যাবর্ত' উল্লেখযোগ্য।
তিনি যে সময়ে লিখতে আরম্ভ করেছিলেন সেই সময় ছিল বাংলার আধুনিক সাহিত্যের প্রারম্ভকাল। তিনি সেই সময়ের অনেক মাসিক পত্রে রচনা, গল্প ও কবিতা লিখেছিলেন। তারপরে তিনি 'ভারতবর্ষ', 'মানসী ও মর্ম্মবাণী' ও 'মাতৃমন্দির' প্রভৃতি পত্রিকাতে রচনা প্রকাশ করেন।
উদপ্রবাহবিজ্ঞান

উদপ্রবাহবিজ্ঞান, জলপ্রবাহবিজ্ঞান বা ব্যাপকতর অর্থে তরল-প্রবাহবিজ্ঞান (ইংরেজি Hydraulics) একটি প্রায়োগিক বিজ্ঞান, যান্ত্রিক বৈশিষ্ট্য যা তরলের ব্যবহার সহ রসায়ন প্রকৌশল এবং অন্যান্য বিজ্ঞান মাধ্যের ব্যবহার করা হয়। একটি খুব মৌলিক পর্যায়ে, হাইড্রলিক্স নিউম্যাটিক্সের তরল সমকক্ষ, যা গ্যাসকে বোঝায়। তরল পদার্থবিজ্ঞান হাইড্রলিক্সের তাত্ত্বিক ভিত্তি প্রদান করে, যা তরলের বৈশিষ্ট্যগুলি ব্যবহার করা হয় প্রয়োগকৃত প্রকৌশলকে কেন্দ্র করে। তরলের শক্তি প্রয়োগের করে তরলের চাপে হাইড্রলিক্স ব্যবহার করা হয় শক্তির উৎপাদন, নিয়ন্ত্রণ, এবং পরিবহনের জন্য। হাইড্রোলিক্স বিষয়ের কিছু অংশ বিজ্ঞানের এবং বেশির ভাগ অংশ প্রকৌশল মডিউলের অন্তর্গত। হাইড্রোলিক্স নল প্রবাহ, বাঁধের নকশা, তরল এবং তরল নিয়ন্ত্রণ সার্কিট এবং পাম্পের সম্পর্কে ধারণা দেয়। হাইড্রলিক্সের মূলনীতিগুলি স্বাভাবিকভাবেই মানুষের শরীরের ভিতর হৃদয় ও পিলারের উৎপাদনে ব্যবহৃত হয়। মুক্ত পৃষ্ঠে হাইড্রোলিক্স হল জলবাহী প্রবাহের শাখা যা নদী, খাল, হ্রদ, নদী এবং সমুদ্রের মধ্যে ঘটে। তার উপ-ক্ষেত্র খোলা চ্যানেলের প্রবাহ খোলা চ্যানেলগুলির প্রবাহকে অধ্যয়ন করে।
উদপ্রবাহবিজ্ঞানের ইংরেজি পরিভাষা "হাইড্রোলিক্স" শব্দটি গ্রিক শব্দ ὑδραυλικός (হাইড্রুলিকোস) থেকে এসেছে যা ὕδωρ (জলবিদ্যুৎ, গ্রিক) এবং αὐλός (আউলস, অর্থ "নল") শব্দ দুটি থেকে উৎপন্ন হয়।
মেসোপটেমিয়া এবং প্রাচীন মিশর তে জলপ্রবাহ প্রথম প্রারম্ভিক ব্যবহারগুলি, যেখানে ৬ ষ্ঠ সহস্রাব্দের বিসি থেকে জলচক্র ব্যবহার করা হয়েছে এবং [২] [২] সহস্রাব্দ বিসি জল ক্ষমতার অন্যান্য প্রারম্ভিক উদাহরণ প্রাচীন মধ্য এশিয়ার কানাত সিস্টেম এবং প্রাচীন মধ্য এশিয়ার তুপন জল সিস্টেম অন্তর্ভুক্ত করে।
শিক্ষার্থীরা হাইড্রলিক্সের মূল নীতিগুলি বুঝতে পেরে, কিছু শিক্ষকরা হাইড্রুলিক আনলৌলি ব্যবহার করে যাতে শিক্ষার্থীরা অন্য বিষয়গুলি শিখতে পারে।
উদাহরণ স্বরূপ:
এশিয়ার চলচ্চিত্র

এশিয়ার চলচ্চিত্র বলতে  এশিয়ার মহাদেশে উৎপাদিত চলচ্চিত্র শিল্প ও চলচ্চিত্রসমূহকে  বোঝায় । এছাড়াও কখনও কখনও পূর্ব চলচ্চিত্র হিসাবে পরিচিত । আরো সাধারণভাবে বলতে, এটি পূর্ব, দক্ষিণপূর্ব ও দক্ষিণ এশিয়ার চলচ্চিত্রের জন্য প্রায়ই ব্যবহৃত হয়। পশ্চিম এশীয় চলচ্চিত্র কখনও কখনও মধ্য প্রাচ্য সিনেমার অংশ হিসাবে শ্রেণীবদ্ধ করা হয় , মিশরের সিনেমা সহ । মধ্য এশিয়ার সিনেমা প্রায়ই মধ্যপ্রাচ্যে গোষ্ঠীভুক্ত হয় অথবা, অতীতের , সোভিয়েত মধ্য এশিয়া যুগের সোভিয়েত ইউনিয়নের সিনেমা। উত্তর এশিয়া সাইবেরিয়ান রাশিয়ান সিনেমা দ্বারা প্রভাবিত এবং এইভাবে ইউরোপীয় সিনেমা অংশ বিবেচনা করা হয়।
পূর্ব এশীয় সিনেমা জাপান, চীন, হংকং, তাইওয়ান, এবং দক্ষিণ কোরিয়ার সিনেমা জাপানী এনিম শিল্প এবং হংকংয়ের অ্যাকশন ফিল্মের আদলে প্রকাশিত হয় ।  দক্ষিণ এশীয় সিনেমা ভারতীয় সিনেমা (বলিউড, দক্ষিণ ভারতীয়, বাংলা এবং পাঞ্জাবি সিনেমার সহ), পাকিস্তানের সিনেমা (পাঞ্জাবি এবং উর্দু সিনেমার সহ), বাংলাদেশের চলচ্চিত্র (বাংলা সিনেমা), এবং নেপালের সিনেমা হতে প্রকাশিত হয় । দক্ষিণ পূর্ব এশীয় সিনেমা ফিলিপাইন, থাইল্যান্ড, ইন্দোনেশিয়া, এবং অন্যান্য দক্ষিণপূর্ব এশীয় দেশগুলির সিনেমা দ্বারা প্রকাশিত করা হয়। মধ্য এশিয়া এবং দক্ষিণ ককেশাসের সিনেমার ইরানি সিনেমা এবং তাজিকিস্তানের সিনেমা দ্বারা প্রকাশিত হয় । পশ্চিম এশীয় সিনেমা আরব সিনেমা, ইরানি সিনেমা, ইস্রাইলি সিনেমা, ইহুদি সিনেমা এবং তুর্কি সিনেমা দ্বারা মুদ্রিত হয়।
ইরানের শাহর-ই সখতায় পাওয়া একটি ৫২০০ বছর আগে মাটির বাটিতে পাখির পাশে আঁকা একটি ছাগলের পাঁচটি ছবি রয়েছে। এটি প্রাথমিক অ্যানিমেশনের একটি উদাহরণ হিসাবে মনে করা হয়।
৫০০ খ্রিস্টপূর্বাব্দে চীনা দার্শনিক মো-তি , অন্ধকার কক্ষের বিপরীত দেয়ালের একটি ছোট গর্তে বাইরের থেকে আগত বাইরের দুনিয়া থেকে উল্টানো আলোর ঘটনাটি নিয়ে চিন্তা শুরু করেন । শ্যাভ হান রাজবংশের সময় প্রথম ছায়া নাটক প্রদর্শিত হয় এবং পরে এশিয়া জুড়ে তা জনপ্রিয়তা লাভ করে। প্রায় ১৮০ খ্রিষ্টাব্দের দিকে , টিং হুয়ান (丁 緩) চীনে একটি প্রাথমিক জ্যোত্রেপ তৈরি করেন।
১০২১ সালে, ইরাকি বিজ্ঞানী আলহাজেন, মো-তি দ্বারা বর্ণিত একই অপটিক্যাল নীতির সাথে পরীক্ষা করেন, এবং তার বইয়ে অপটিক্সের ফলাফলের কথা লিখেছিলেন, যা প্রথম স্পষ্ট বিবরণ প্রদান করে ।  এবং ক্যামেরার অবস্কিউরার সঠিক বিশ্লেষণ প্রদান করে । তার ল্যাম্প পরীক্ষা, যেখানে বেশ কয়েকটি আলোর উৎস  বিস্তৃত এলাকায় সাজানো হয়, প্রথমটি সফলভাবে পুরো ভিডিওটিকে একটি পর্দার অভ্যন্তরে পর্দার সম্মুখের দিকে ক্যামেরার অপক্কুরার সাথে প্রদর্শন করে।
থানচি থানা

থানচি থানা বাংলাদেশের বান্দরবান জেলার অন্তর্গত থানচি উপজেলার একটি থানা।
থানচি থানা গঠিত হয় ১৯৭৬ সালে।
থানচি উপজেলার ৪টি ইউনিয়নের প্রশাসনিক কার্যক্রম থানচি থানার আওতাধীন।
উপকেন্দ্র

ভূকম্পবিজ্ঞানের পরিভাষায় উপকেন্দ্র (এপিসেন্টার) বা এপিসেন্টরাম হচ্ছে অবকেন্দ্র বা ফোকাসের সরাসরি উপরে অবস্থিত ভূপৃষ্ঠের উপরিতলের একটি বিন্দু, যেখানে ভূমিকম্প বা ভূগর্ভস্থ বিস্ফোরণ উৎপন্ন হয়।
বেশির ভাগ ভূমিকম্পের ক্ষেত্রে, উপকেন্দ্রটি এমন এক বিন্দুতে অবস্থান করে যেখানে সর্বাধিক ক্ষয়ক্ষতি ঘটে, তবে উপ-উপরিভাগের ফাটলে বিচ্ছুরণের দৈর্ঘ্য প্রকৃতপক্ষে দীর্ঘ হতে পারে এবং সম্পূর্ণ প্রকম্পিত অঞ্চল জুড়ে পৃষ্ঠের ক্ষতি হতে পারে। উদাহরণস্বরূপ, আলাস্কাতে ৭.৯ মাত্রার দিনালি ভূমিকম্পটি ধ্বংসযজ্ঞের পশ্চিমাংশে ছিল, তবে পূর্ব প্রান্তে প্রায় ৩৩০ কিলোমিটার দূরে সবচেয়ে ক্ষতি করেছিল।